Sidoo kalena, waxa weli socda dagaalkii siyaasadda ee lagu kala baxay sannadkii hore iyadoo weliba Xisbiyada siyaasadda qaarkood aanay kala joojin cambaareyntii iyo eedeymihii Xisbul xaakimka Kulmiye, halka dhinaca kalena hogaamiye dhaqameedyaddii nabadda iyo xasiloonida dalka ka shaqayn jiray ay haatan isu beddeleen kuwa doonaya inay dalkan jilbaha u dhigaan, qaarkoodna ku baaqayaan dagaal beeleedyo durba ka bilowday degaanno ka tirsan Bariga dalka oo dad badani ku dhinteen.
